**Andrej Plávka** (pseudonymy **Martin Podhorský**, **Plávka-Podhorský**, **Podhorský**, **Vladimír Veselý**, **Vl. Veselý** a i.) (\* 18. november 1907, Liptovská Sielnica – † 11. júl 1982, Bratislava) bol slovenský prozaik a básnik.

Rodina
------

* otec: Ondrej Plávka
* matka: Viktória rod. Dlugolinská
* manželka: Mária rod. Holzerová , Miloslava rod. Šimková

Životopis
---------

Narodil sa v rodine garbiara. Vzdelanie získaval v Liptovskej Sielnici, Liptovskom Mikuláši a neskôr na Právnickej fakulte Karlovej univerzity v Prahe (činný v spolku Detvan). Štúdium nedokončil. V rokoch 1931 – 1945 bol úradníkom v organizácii kresťanskej mládeže YMCA, v roku 1939 – 1945 vedúci Ústavu pre sociálnu a kultúrnu starostlivosť v Banskej Bystrici. Počas SNP vedúci sociálnej komisie RNV v Banskej Bystrici. Spolu s A. Matuškom autor ohlasu k slovenskému národu, ktorý odvysielal SSV v Banskej Bystrici, jeho spoluorganizátor a spolupracovník, autor Manifestu pokrokových slovenských spisovateľov.
V rokoch 1945 – 1946 bol námestníkom povereníka informácií, v rokoch 1946 – 1947 bol tajomníkom Národného frontu a zároveň do roku 1949 tiež pracoval v Úrade Zboru povereníkov. V rokoch 1949 – 1968 pracoval ako riaditeľ knižného vydavateľstva Tatran, pričom bol tiež v rokoch 1957 – 1963 tajomníkom Zväzu slovenských spisovateľov a v rokoch 1958 – 1966 členom Ústredného výboru Komunistickej strany Slovenska, tiež členom Ústredného výboru Národného frontu Slovenskej socialistickej republiky. V rokoch 1963 – 1965 sa venoval výhradne literárnej činnosti a v rokoch 1969 – 1982 bol predseda Zväzu slovenských spisovateľov.

Tvorba
------

Svoje prvé básnické dielo uverejnil v roku 1922 v časopise Nový rod, a neskôr publikoval i v ďalších časopisoch, ako sú Mladé Slovensko, Svojeť, Mladé prúdy, Elán, Slovenské smery, Kultúrny život, Slovenské pohľady, Nové slovo, miestny týždenník Republikán v Liptovskom Mikuláši a ďalšie. Knižne debutoval v roku 1928 zbierkou básní *Z noci i rána*. Vo svojej tvorbe sa inšpiroval najmä staršou generáciou slovenských autorov, ako boli štúrovci, no najmä Pavol Országh Hviezdoslav, ale zároveň sa venoval aj moderným umeleckým smerom, ako sú poetizmus a nadrealizmus. Jeho dielo je preložené do mnohých cudzích jazykov (ruština, ukrajinčina, maďarčina, nemčina, angličtina, francúzština, čeština).

Ocenenia
--------

* 1946 – nositeľ Radu SNP I. triedy
* 1957 – zaslúžilý umelec
* 1959 a 1972 – laureát štátnej ceny K. Gottwalda
* 1967 – nositeľ Radu práce
* 1971 – národný umelec
* 1975 – nositeľ bulharského Radu Cyrila a Metoda
* 1977 – nositeľ Radu Víťazného februára
* 1977 – nositeľ sovietskeho Radu družby národov
* 1980 – medaila Svetovej rady mieru

Dielo
-----

### Poézia

* 1928 – *Z noci i rána*
* 1940 – *Vietor nad cestou*
* 1942 – *Tri prúty Liptova*
* 1947 – *Ohne na horách*
* 1950 – *Zelená ratolesť*
* 1954 – *Tri vody*
* 1953 – *Domovina moja*
* 1955 – *Sláva života*
* 1957 – *Liptovská píšťala*
* 1958 – *Kosodrevie*
* 1960 – *Vyznanie*
* 1961 – *Palmy a limby*
* 1963 – *Zrelosť*
* 1965 – *Korene*
* 1967 – *Zbohom, lásky moje*
* 1972 – *Testament*
* 1974 – *Neumrel na koni*

### Próza

* 1934 – *Jeden z nás*
* 1941 – *Obrátenie Pavla*
* 1949 – *Návrat Patra Hugáňa*
* 1952 – *Siedmi*
* 1952 – *V krajine šťastných ľudí*
* 1954 – *Rumunská jar*
* 1957 – *Pán Miklóš a iné poviedky*
* 1971 – *Smädný milenec*
* 1976 – *Plná čaša*
* 1979 – *Rodné listy*
* *Nedožili jari*, úryvok vyšiel v časopise Slovenské smery
* *Krvavé mračná*, vychádzalo v časopise A-Zet
* *Studená zem*, len rukopis

### Tvorba pre mládež

* 1965 – *Sto dolín, sto vŕškov*

### Výbery

* 1968 – *Miloval som ťa*
* 1972 – *Všade ťa vidím*
* 1972 – 1974 – *Vybrané spisy I – III*

### Bibliofília

* 1977 – *Post scriptum*

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Andrej Plávka**

Autoritné údaje: * abART: 30967
* BnF: 12023676g
* GND: 122387007
* ISNI: 0000 0001 1856 0418
* LCCN: n83147112
* NK ČR: jn20000701424
* SNK: 170035
* VIAF: 14783227
* WorldCat: lccn-n83147112